smcproject/ml-wiki-sentences huggingface dataset:
ജീവൻറെ വ്യത്യസ്ത ശാഖകൾ തമ്മിൽ തിരശ്ചീന ജീൻ കൈമാറ്റം (horizontal gene transfer) നടക്കുക വഴി കാലക്രമത്തിൽ വിവിധ ശാഖകളുടെ പാരമ്പര്യങ്ങൾ കൂടിക്കുഴഞ്ഞിട്ടുണ്ട് എന്ന് തെളിവ് കിട്ടിയതിനാലാണ് ഇത്.
ഒരു പൊതുപൂർവിക ജീവിയിൽ നിന്നും ഉടലെടുത്ത ഒരു കൂട്ടം ജീവികൾ ആണ് ആൾക്കുരങ്ങുകൾ .
പരിണാമ പാരമ്പര്യത്തെപ്പറ്റി ശരീരശാസ്ത്രപരമായ തെളിവുകൾക്ക് പണ്ട് ജീവിച്ച വംശങ്ങളുടെ ഫോസിലുകളും ആധുനിക വംശങ്ങളുമായുള്ള താരതമ്യം ഉപയോഗിക്കാം.
പലപ്പോഴും ഇങ്ങനെ വ്യത്യസ്ത പരമ്പരകളെ വേർതിരിച്ചറിയാൻ സാധിക്കും.
എന്നാൽ എല്ലുകൾ, പല്ലുകൾ, പുറന്തോട് തുടങ്ങിയ കട്ടിയേറിയ ഭാഗങ്ങൾ ഇല്ലാത്ത പൂർവിക ജീവികളെ സംബന്ധിച്ച് ഇത് ബുദ്ധിമുട്ടാണ്.
പൊതുപാരമ്പര്യത്തിന് ജീവികളിലെ പൊതുവായ ജൈവരസതന്ത്ര പ്രക്രിയകളും ഒരു തെളിവാണ്.
ഉദാഹരണത്തിന് എല്ലാ ജീവികോശങ്ങളും ഒരേ ഗണം ന്യൂക്ലിയോടൈഡുകളും അമീനോ ആസിഡുകളും കൊണ്ടാണ് പ്രവർത്തിക്കുന്നത്.
അടുത്ത കാലത്ത് മോളിക്കുലർ ജനറ്റിക്സ്‌ ജീവികളുടെ ജനിതകത്തിൽ നിന്നും പരിണാമപാരമ്പര്യത്തെ തിരിച്ചറിയുന്നതിനുള്ള പുതിയ പുതിയ രീതികൾ കണ്ടെത്തിക്കൊണ്ടിരിക്കുന്നു.
ജനിതകത്തിൽ നിരന്തരം സംഭവിച്ചു കൊണ്ടിരിക്കുന്ന മ്യൂട്ടേഷനുകളുടെ (ഉൽപരിവർത്തനം) തോത് കണക്കാക്കി വംശങ്ങൾ തമ്മിൽ വേർതിരിഞ്ഞ കാലയളവ്‌ നിർണ്ണയിക്കാൻ സാധിക്കും.
ഉദാഹരണത്തിന് 98% സാദൃശ്യം ഉള്ള മനുഷ്യ-ചിമ്പാൻസി ജനിതകങ്ങളിൽ സംഭവിച്ചിരിക്കുന്ന വ്യത്യാസങ്ങൾ ഒരു പശ്ചാത്തല മ്യൂട്ടേഷൻ നിരക്കുമായി താരതമ്യം ചെയ്ത് വിശകലനം ചെയ്‌താൽ മനുഷ്യ-ചിമ്പാൻസി പൊതുപൂർവികൻ എന്ന് ജീവിച്ചു എന്ന് കണക്കാക്കാൻ കഴിയുന്നു.
പരിണാമ ചരിത്രം
ഏകദേശം 300-400 കോടി വർഷം മുൻപ് മുതൽ പ്രോകാര്യോട്ട് ഏകകോശജീവികൾ വിപ്ലവകരമായ മാറ്റങ്ങൾ കൂടാതെ ഭൂമിയിൽ ജീവിച്ചിരുന്നു.
ഏകദേശം 160-270 കോടി വർഷം മുൻപ് അവയിൽ നിന്നും യൂകാര്യോട്ടുകൾ ഉടലെടുത്തു.
ചില യൂകാര്യോട്ട് കോശങ്ങൾ ചില ബാക്ടീരിയകളുമായി സഹവർത്തിത്വത്തിൽ ആകുകയും അവയെ യൂകാര്യോട്ടുകളിലെ മൈറ്റോകൊണ്ട്രിയ ആക്കി മാറ്റിയതും ആണ് അടുത്ത വലിയ മാറ്റം.
സമാന പ്രക്രിയയിലൂടെ സയാനോബാക്ടീരിയകളെ ഉൾക്കൊണ്ട് സസ്യകോശങ്ങളിൽ ക്ലോറോപ്ലാസ്റ്റുകൾ ഉണ്ടായി.
ഏകകോശജീവികൾ ആയിരുന്ന പ്രോകാര്യോട്ടുകൾ, യൂക്കാര്യോട്ടുകൾ, ആർക്കിയ എന്നിവ മാത്രമാണ് 61 കോടി വർഷം മുൻപ് വരെയുള്ള ജീവി വിഭാഗങ്ങൾ.
തുടർന്ന് ഉണ്ടായ എഡിയാക്കാര കാലഘട്ടത്തിൽ ആദ്യത്തെ ബഹുകോശജീവികൾ പ്രത്യക്ഷപ്പെട്ടു.
സ്പഞ്ചുകൾ, പായലുകൾ, സയാനോബാക്ടീരിയകൾ, മിക്സോബാക്ടീരിയകൾ തുടങ്ങി വിവിധ ശാഖകളിൽ സ്വതന്ത്രമായി ബഹുകോശ സ്വഭാവം രൂപപ്പെട്ടതായി കണക്കാക്കപ്പെടുന്നു.
ബഹുകോശജീവികളുടെ ആവിർഭാവത്തിനു ശേഷം ജീവികളുടെ പ്രത്യക്ഷമായ വൈവിധ്യത്തിൽ പെട്ടെന്ന് (ഒരു കോടി വർഷത്തോളം സമയം കൊണ്ട്) ഒരു കുതിച്ചു ചാട്ടം ഉണ്ടായി.
ഇതിനെ കാംബ്രിയൻ വികാസം എന്ന് വിളിക്കുന്നു.
ഇന്നത്തെ പല ജീവി പരമ്പരകളുടെയും പൂർവികരെ ഈ സമയത്ത് തന്നെ തിരിച്ചറിയാൻ സാധിക്കും.
കാംബ്രിയൻ വികാസത്തിന് പല കാരണങ്ങളും ചൂണ്ടിക്കാണിക്കപ്പെടുന്നു.
ഫോട്ടോസിന്തസിസ് വൻതോതിൽ നടന്നത് മൂലം അന്തരീക്ഷത്തിൽ ആദ്യമായി സ്വതന്ത്ര ഓക്സിജൻറെ അളവ് ഉയർന്നതാണ് അതിലൊന്ന്.
ഏകദേശം 50 കോടി വർഷം മുൻപാണ് ചെടികളും പായലുകളും കരയിലേക്ക് വ്യാപിച്ചത്.
ആർത്രോപോഡുകളും മറ്റ് ജീവികളും അവയെ പിന്തുടർന്നു.
ഷഡ്പദങ്ങൾ ആണ് ഏറ്റവും വിജയകരമായി കരയിൽ വ്യാപിക്കുകയും ഇന്നുള്ള മൃഗങ്ങളിൽ ഭൂരിപക്ഷം വരുന്ന സ്പീഷീസുകൾ ആയി മാറുകയും ചെയ്തത്.
ഏകദേശം 36.4 കോടി വർഷം മുൻപാണ് മത്സ്യങ്ങളിൽ നിന്നും ടെട്രാപോഡുകൾ ആയ ഉഭയജീവികൾ രൂപപ്പെട്ടത്.
ഉഭയജീവികളിൽ നിന്നും ഉരഗവംശങ്ങൾ 15.5 കോടി വർഷം മുൻപ് രൂപപ്പെട്ടു.
അവയിൽ നിന്നും സസ്തനികൾ 12.9 കോടി വർഷം മുൻപും ആഫ്രിക്കൻ ആൾക്കുരങ്ങുകൾ ഒരു കോടി വർഷം മുൻപും ആധുനിക മനുഷ്യർ രണ്ടര ലക്ഷം വർഷം മുൻപും രൂപപ്പെട്ടു.
പക്ഷെ ഇത്തരം വലിയ മൃഗങ്ങളുടെ പരിണാമം നടന്നു എങ്കിലും ആദ്യം ഉണ്ടായ ചെറിയ ജീവികൾ ഇന്നും ഭൂമിയുടെ അധിപതികൾ ആയി തുടരുന്നു.
ജീവികളുടെ കണക്ക് എടുത്താൽ ഏകകോശജീവികൾ ആയ പ്രോകാര്യോട്ടുകൾ ആണ് ഇന്നും ഭൂമിയിൽ ഏറ്റവും അധികം പിണ്ഡം ഉള്ളതും വൈവിധ്യം കാട്ടുന്നതും.
പ്രകൃതിനിർദ്ധാരണം അടക്കം പരിണാമശാസ്ത്രമേഖലയിലെ പല തത്ത്വങ്ങൾക്കും മാതൃകകൾക്കും അനേകം പ്രായോഗിക ഉപയോഗങ്ങൾ ഉണ്ട്.
ഒരു ജീവിസമൂഹത്തിലെ ചില പ്രത്യേക ജനിതക സ്വഭാവങ്ങളെ മനുഷ്യർ മനഃപൂർവം തിരഞ്ഞെടുത്ത് നിലനിർത്തുകയും വ്യാപിപ്പിക്കുകയും ചെയ്യുന്ന പ്രക്രിയയാണ് കൃത്രിമനിർദ്ധാരണം.
ഇണക്കമുള്ള മൃഗങ്ങളുടെയും ഫലവും ഭംഗിയും കൂടിയ വളർത്തു ചെടികളുടെയും രൂപീകരണത്തിനായി മനുഷ്യർ ആയിരക്കണക്കിന് വർഷങ്ങളായി ഈ പ്രക്രിയ ഉപയോഗിച്ച് വരുന്നു.
നേരിട്ട് പ്രോട്ടീനുകളെ ഡിസൈൻ ചെയ്യുന്നതിന് പകരം ലബോറട്ടറിയിലെ ആവർത്തിച്ചുള്ള മ്യൂട്ടേഷനും കൃത്രിമനിർദ്ധാരണവും വഴി ത്വരിതപ്പെടുത്തിയ പരിണാമം നടത്തി സവിശേഷതകൾ ഉള്ള പുതിയ പ്രോട്ടീനുകളെ രൂപപ്പെടുത്തുന്ന രീതി ഇപ്പോൾ നിലവിലുണ്ട്.
ചില ജീവികളുടെ പരിണാമചരിത്രങ്ങൾ മനസ്സിലാക്കുക വഴി ചില ശരീര ഭാഗങ്ങൾ നിർമ്മിക്കാൻ കാരണമാകുന്ന ജീനുകളെ തിരിച്ചറിയാൻ സാധിക്കും.
ഇത് മനുഷ്യരിലെ വൈകല്യങ്ങളെ നിയന്ത്രിക്കാൻ ഉപയോഗപ്പെടാം.
ഉദാഹരണത്തിന് മെക്സിക്കൻ ടെട്ര എന്ന മത്സ്യം ഇരുണ്ട ഗുഹകളിൽ മാത്രം ജീവിക്കുന്നതിനാൽ കാഴ്ച നഷ്ടപ്പെട്ടവയാണ്.
എന്നാൽ വ്യത്യസ്ത പ്രദേശങ്ങളിൽ നിന്നുള്ള അന്ധരായ ടെട്രകളെ സങ്കരം ചെയ്തപ്പോൾ പ്രവർത്തിക്കുന്ന കണ്ണുകൾ ഉള്ള സങ്കരജീവികൾ ഉണ്ടായി.
വ്യത്യസ്ത ഗുഹകളിൽ വ്യത്യസ്ത ജീനുകളിലെ മ്യൂട്ടേഷനുകൾ മൂലമാണ് കാഴ്ച ഇല്ലാതായത് എന്ന് ഇത് തെളിയിച്ചു എന്ന് മാത്രമല്ല കണ്ണിൻറെ രൂപവത്കരണത്തിൽ നിർണ്ണായകമായ ജീനുകളെ തിരിച്ചറിയാനും ഇത് വഴി സാധ്യമായി.
വൈദ്യശാസ്ത്രത്തിൽ സ്വാഭാവികമായും പരിണാമ തത്ത്വങ്ങൾക്ക് പല ഉപയോഗങ്ങൾ ഉണ്ട്.
പല പകർച്ചവ്യാധികളും വളരെ പെട്ടെന്ന് പരിണമിക്കുന്നവയാണ്.
വൈറസുകൾ, ബാക്ടീരിയകൾ, ഫംഗസുകൾ, ക്യാൻസറുകൾ ഒക്കെ പ്രതിരോധവ്യവസ്ഥയോടും മരുന്നുകളോടും പരിണാമം വഴി പ്രതിരോധം നേടാറുണ്ട്.
കൃഷിയിൽ കീടനാശിനികൾക്കും കളനാശിനികൾക്കും ഇതേ പ്രശ്നം ഉണ്ടാകാറുണ്ട്.
രോഗാണുക്കൾക്ക്‌ പ്രതിരോധം ഉടലെടുക്കുന്നതിനെക്കുറിച്ച് പരിണാമപരമായ വിശദമായ ജ്ഞാനം കൊണ്ട് മാത്രമേ അതിനെ തടുക്കാനുള്ള രീതികൾ കണ്ടെത്താൻ കഴിയൂ.
കമ്പ്യൂട്ടർ സയൻസിൽ എവലൂഷനറി അൽഗോരിതങ്ങളും കൃത്രിമ ജീവൻ സിമുലേഷനുകളും പതിറ്റാണ്ടുകളായി ഉപയോഗിക്കപ്പെടുന്നു.
ഇതും കാണുക ചാൾസ് ഡാർവിൻ ഒറിജിൻ ഓഫ് സ്പീഷീസ് ബുദ്ധിപൂർവ്വമായ രൂപസംവിധാനം അവലംബം
ജീവന്റെ മരം (ബഹ്‌റൈൻ) ഇംഗ്ലീഷ് വിലാസം https://ml.wikipedia.org/wiki/Tree_of_Life_(Bahrain) ജീവന്റെ മരം
ബഹ്‌റൈനിലെ ജബൽ ദുക്കാൻ പ്രദേശത്ത് നിന്ന് രണ്ട് കിലോമീറ്റർ (1.2 മൈൽ) ദൂരെയുള്ള മരുഭൂമിയിലാണ് ജീവന്റെ മരം (Tree of Life, Shajarat-al-Hayat) എന്ന വിശേഷണമുള്ള പ്രോസൊപിസ് സിനറാറിയ (Prosopis cineraria) എന്ന മരം നിൽക്കുന്നത്.
9.75 മീറ്റർ (32 അടി) ഉയരമുള്ള ഈ മരം 500 വർഷം പഴക്കവും 7.6 മീറ്റർ (25 അടി) ഉയരമുള്ള മൺക്കുനയിലാണ് നിൽക്കുന്നത്.
ഈ പ്രദേശത്ത് വളരുന്ന വളരെ വലിയ മരമെന്ന നിലയിലും 400 വർഷത്തെ പഴക്കമുള്ള മരമെന്ന നിലയിലും വളരെയധികം സഞ്ചാരികളെ ആകർഷിക്കുന്നുണ്ട്.
ഒരു വർഷം ഏകദേശം 50,000 സഞ്ചാരികൾ ഇവിടെ വരുന്നുണ്ടെന്നാണ് കണക്കാക്കുന്നത്.
ഗോത്രസംസ്കാരത്തിന്റെ ആചാരങ്ങൾ ഈ മരത്തിനോട് ചേർന്ന് നടത്തപ്പെട്ടതായി കരുതപ്പെടുന്നുണ്ട്.
2010 ഓക്‌ടോബറിൽ പുരാവസ്തുശാസ്ത്രഞ്ജർ ഈ മരത്തിന്റെ സമീപപ്രദേശത്ത് ഖനനം നടത്തി കളിമൺ പാത്രങ്ങളും മറ്റും കണ്ടെത്തിയിട്ടുണ്ട്.
അതിൽ പലതും ഡിൽമൻ സംസ്കാരത്തിന്റെയത്ര പഴക്കമുള്ളതായി കണക്കാക്കുന്നുണ്ട്.
വരണ്ട കാലാവസ്ഥയിലും വളരുന്ന പ്രോസൊപിസ് മരങ്ങളുടെ വേരുകൾ വളരെയധികം ആഴ്ന്നിറങ്ങുന്നതാണ്.
എൽ.എ. സ്റ്റോറി (L.A. Story) എന്ന സിനിമയിൽ ഈ മരം സൂചിപ്പിച്ചിട്ടുണ്ട്.
ചിത്രശാല ജീവന്റെ മരം അവലംബം
ജീവപര്യന്തം തടവ് ഇംഗ്ലീഷ് വിലാസം https://ml.wikipedia.org/wiki/Life_imprisonment
ഗുരുതരമായ കുറ്റങ്ങൾക്ക്, കുറ്റവാളി ബാക്കി ജീവിതകാലം ജയിലിൽ കഴിയുന്നതിനായുള്ള ശിക്ഷാ‍നടപടിയാണ് ജീവപര്യന്തം തടവ് .
കൊലപാതകം , കള്ളക്കടത്ത് , ബലാത്സംഗം , മോഷണം തുടങ്ങി ഗുരുതരമായ ഏത് കുറ്റത്തിനും ഈ ശിക്ഷാനടപടിയെടുക്കാം.
15 വർഷം മുതൽ മുകളിലോട്ട് എത്ര കാലയളവ് വരേയും ശിക്ഷ നടപ്പാക്കാം.
ചില രാജ്യങ്ങളിൽ ഇത് 5 വർഷം മുതലാകാം.
എല്ലാ രാജ്യങ്ങളിലും ഈ ശിക്ഷാനടപടി ഇല്ല.
ഇന്ത്യയിൽ ഈ ശിക്ഷ നടത്തിവരുന്നു.
1884 -ൽ പോർച്യുഗലാണ് നിയമത്തിൽ ഇങ്ങനെ ഒരു ശിക്ഷാനടപടി ആദ്യമായി കൊണ്ടുവന്നത്.
ജീവപര്യന്തമാണ് ശിക്ഷയെങ്കിലും അനുവദിച്ച കാലയളവിനു ശേഷം പരോളിനപേക്ഷിക്കാൻ പല രാജ്യങ്ങളിലും ചട്ടങ്ങൾ അനുവദിക്കുന്നുണ്ട്.
അന്താരാഷ്ട്ര തലത്തിൽ ജീവപര്യന്തം തടവ് ലോക രാജ്യങ്ങളിൽ നീല നിറം :ജീവപര്യന്തം തടവ് നിർത്തലാക്കിയ രാജ്യങ്ങൾ.
ചുവപ്പ് നിറം :ജീവപര്യന്തം തടവ് നിലനിർത്തുന്ന രാജ്യങ്ങൾ.
പച്ച നിറം :ചില നിബന്ധനകളോടുകൂടി ജീവപര്യന്തം തടവ് നടപ്പിലാക്കുന്ന രാജ്യങ്ങൾ.
ചാര നിറം :വിവരങ്ങൾ ലഭ്യമല്ലാത്ത രാജ്യങ്ങൾ രാജ്യങ്ങളിലെ പട്ടിക അവലംബം
ജീവശാസ്ത്രജ്ഞരുടെ പട്ടിക ശാസ്ത്രജ്ഞന്റെ പേര് മേഖല/പ്രാഗല്ഭ്യം ജനനം-മരണം പ്രധാന സംഭാവന രാജ്യം ഹുമയൂൺ അബ്ദുലലി പക്ഷിശാസ്ത്രജ്ഞൻ (1914–2001) പക്ഷികളെപ്പറ്റി പഠനം ഇന്ത്യ അസീസ് അബ് സാബിർ ഭൗമശാസ്ത്രജ്ഞൻ, പരിസ്ഥിതി ശാസ്ത്രജ്ഞൻ, (1924–2012) പരിസ്ഥിതിപഠനം, ഭൗമപഠനം ബ്രസീൽ എറിക് അകാറിയസ് സസ്യശാസ്ത്രജ്ഞൻ 1757–1819) സസ്യശാസ്ത്രം സ്വീഡൻ ജോഹാൻ ഫ്രെഡെറിഷ് ആഡം സസ്യശാസ്ത്രജ്ഞൻ (18th century – 1806) സസ്യശാസ്ത്രം റഷ്യ ആർതർ ആഡംസ് ശരീരശാസ്ത്രജ്ഞൻ, പ്രകൃതിശാസ്ത്രജ്ഞൻ (1820–1878) ഇംഗ്ലണ്ട് ഹെൻട്രി ആഡംസ് പ്രകൃതിശാസ്ത്രജ്ഞൻ (1914–2001) ശംഖിനെപ്പറ്റി പഠിച്ചു ഇംഗ്ലണ്ട് മിഷേൽ അഡൻസൺ ഫ്രഞ്ച് പ്രകൃതിശാസ്ത്രജ്ഞൻ (1727-1806) പഠിച്ചു ഇംഗ്ലണ്ട് എഡ്ഗാർ ഡഗ്ലസ് അഡ്രിയാൻ ശരീരശാസ്ത്രജ്ഞൻ (1889–1977) നാഡീകോശങ്ങളെപ്പറ്റി പഠിച്ചു; നോബൽ സമ്മാനജേതാവ് ഇംഗ്ലണ്ട് ആഡം അഫ്സേലിയസ് സസ്യശാസ്ത്രജ്ഞൻ (1750–1837) സസ്യശാസ്ത്രം പഠിച്ചു സ്വീഡൻ കാൾ അഡോൾഫ് അഗാർധ് സസ്യശാസ്ത്രജ്ഞൻ (1785–1859) സസ്യശാസ്ത്രം സ്വീഡൻ ജക്കോബ് ജ്യോർഗ് അഗാർധ് സസ്യശാസ്ത്രജ്ഞൻ (1813–1901) സസ്യശാസ്ത്രം സ്വീഡൻ ലൂയിസ് അഗാസ്സിസ് ജന്തുശാസ്ത്രജ്ഞൻ (1807–1873) ജന്തുശാസ്ത്രം സ്വിറ്റ്സ്സർലാന്റ് അലെക്സാണ്ടർ അഗാസ്സിസ് ജന്തുശാസ്ത്രജ്ഞൻ (1835–1910) ജന്തുശാസ്ത്രം അമേരിക്ക നിക്കലോസ് അഗെർ സസ്യശാസ്ത്രജ്ഞൻ (1568–1634) സസ്യശാസ്ത്രം ഫ്രാൻസ് പെഡ്രോ അൽബെർഷ് വെയ് പ്രകൃതിശാസ്ത്രജ്ഞൻ (1954–1998) പ്രകൃതിശാസ്ത്രം സ്പെയിൻ ബ്രൂസ് അൽബെർട്സ് ജീവരസതന്ത്രശാസ്ത്രജ്ഞൻ (1938ൽ ജനിച്ചു) ജീവരസതന്ത്രം അമേരിക്ക ബോയ്ഡ് അലെക്സാണ്ടർ പ്രകൃതിശാസ്ത്രജ്ഞൻ, പക്ഷിശാസ്ത്രത്തിൽ (1873–1910) പക്ഷിശാസ്ത്രം ഇംഗ്ലണ്ട് ഹൊറേസ് അലക്സാണ്ടർ പക്ഷിശാസ്ത്രജ്ഞൻ 1889–1989 പക്ഷികളെപ്പറ്റി പഠിച്ചു.
ഇംഗ്ലണ്ട് റിച്ചാഡ് ഡി. അലക്സാണ്ടർ പരിണാമജീവശാസ്ത്രജ്ഞൻ ജനനം 1930ൽ പരിണാമം.
അമേരിക്ക വിൽഫ്രെഡ് ബാക് ഹൗസ് അലക്സാണ്ടർ പക്ഷിശാസ്ത്രജ്ഞൻ (1885–1965) പക്ഷികളെപ്പറ്റി പഠിച്ചു.
ഇംഗ്ലണ്ട് ആൽഫ്രഡ് വില്ല്യം അൽക്കോക് പ്രകൃതിശാസ്ത്രജ്ഞൻ (1859–1933) പക്ഷികളെപ്പറ്റി പഠിച്ചു.
ഇംഗ്ലണ്ട് സാലിം അലി പക്ഷിശാസ്ത്രജ്ഞൻ (1896–1987) പക്ഷികളെപ്പറ്റി പഠിച്ചു.
ഇന്ത്യ ഫ്രെഡെറിക് ലൂയിസ് അല്ലമാൻഡ് സസ്യശാസ്ത്രജ്ഞൻ (1736 – after 1803) സസ്യങ്ങളെപ്പറ്റി പഠിച്ചു.
സ്വിറ്റ്സർലാന്റ് വാൾഡർ ക്ലൈഡ് അല്ലീ ജന്തുശാസ്ത്രജ്ഞനും പരിസ്ഥിതിശാസ്ത്രജ്ഞനും (1885–1955) സസ്യ ജന്തുജാലങ്ങളെപ്പറ്റി പഠിച്ചു.
അല്ലീ പ്രതിഭാസം അമേരിക്ക ജോയെൽ അസഫ് അല്ലെൻ പക്ഷിശാസ്ത്രജ്ഞൻ സസ്തനികളെപ്പറ്റിയും  പഠിച്ചു (1838–1921) പക്ഷികളെപ്പറ്റി പഠിച്ചു.
അമേരിക്ക ജ്യോർജ് ജേംസ് ആൾമാൻ പ്രകൃതിശാസ്ത്രജ്ഞൻ (1812–1898) പ്രകൃതിപഠനം.
ഇംഗ്ലണ്ട് പ്രോസ്പെറോ ആല്പിനി പക്ഷിശാസ്ത്രജ്ഞൻ (1553–1617) സസ്യപഠനം.
ഇറ്റലി സിഡ്നി അൾട്മാൻ തന്മാത്രാജീവശാസ്ത്രജ്ഞൻ (born 1939) 1989ലെ രസതന്ത്രത്തിനുള്ള നോബൽ സമ്മാനജേതാവ്, ആർ. എൻ. എ യെപ്പറ്റി പഠനം.
കാനഡ ബ്രൂസ് അമെസ് ജീവരസതന്ത്രജ്ഞൻ (ജനിച്ചത് 1928) അമെസ് ടെസ്റ്റ് കണ്ടുപിടിച്ചു.
യു. എസ് ജോർജ് ഫ്രെഞ്ച് അൻഗാസ് പ്രകൃതിശാസ്ത്രജ്ഞൻ, പര്യവേക്ഷകൻ, ശംഖ് വിദഗ്ദ്ധൻ, ചിത്രകാരൻ (1822–1886) പഠനം.
ഇംഗ്ലണ്ട് അരിസ്റ്റോട്ടിൽ ഗ്രീക്ക് തത്ത്വജ്ഞാനി (384 BC-322 BC) സസ്യജന്തുപഠനം.
ഗ്രീസ് പീറ്റർ അർടേദി പ്രകൃതിശാസ്ത്രജ്ഞൻ (1705–1735) സസ്യപഠനം.
സ്വീഡൻ ഗിൽബെർട് ആഷ് വെൽ ജീവരസതന്ത്രജ്ഞൻ (1916–2014) കോശപഠനം.
അമേരിക്ക റിച്ചാർഡ് ആക്സെൽ ശരീരശാസ്ത്രജ്ഞൻ (ജനനം 1946) പഠനം.
ചർച്ചിൽ ബാബിങ്ടൺ പുരാവസ്തുശാസ്ത്രജ്ഞൻ (1831–1881) പഠനം.
ബ്രിട്ടൺ ജോൺ ബാക്മാൻ പ്രകൃതിശാസ്ത്രജ്ഞൻ (1790–1874) പ്രകൃതിപഠനം.
അമേരിക്ക ലിബെർട്ടി ഹൈഡെ ബെയ് ലി സസ്യശാസ്ത്രജ്ഞൻ (1858–1954) സസ്യപഠനം.
അമേരിക്ക ബെഞ്ചമിൻ സ്മിത്ത് ബാർടൻ സസ്യശാസ്ത്രജ്ഞൻ (1766–1815) സസ്യപഠനം.
അമേരിക്ക ജോൺ ബാർട്രാം സസ്യശാസ്ത്രജ്ഞൻ (1699–1777) സസ്യപഠനം.
അമേരിക്ക വില്ല്യം ബാർട്രാം പ്രകൃതിശാസ്ത്രജ്ഞൻ (1739–1823) സസ്യപഠനം.
അമേരിക്ക ഹെൻട്രി വാൾടർ ബേറ്റ്സ് പ്രകൃതിശാസ്ത്രജ്ഞൻ (1825–1892) സസ്യപഠനം.
ഇംഗ്ലണ്ട് പാട്രിക് ബെയ്റ്റ്സൺ ജീവശാസ്ത്രജ്ഞൻ (ജനനം: 1938) ജന്തുപഠനം.
ശാസ്ത്രലേഖനം, ലണ്ടൻ ജന്തുശാസ്ത്ര സൊസൈറ്റി അധ്യക്ഷൻ ഇംഗ്ലണ്ട് നിക്കോലാസ് ബൗദിൻ പ്രകൃതിശാസ്ത്രജ്ഞൻ (1754–1803) പര്യവേക്ഷണം ഫ്രാൻസ് ഗാസ്പാർഡ് ബൗഹിൻ സ്വിസ്സ് സസ്യശാസ്ത്രജ്ഞൻ (1699–1777) സസ്യപഠനം.
സ്വിറ്റ്സർലാന്റ് റോളോ ബെക്ക് പക്ഷിശാസ്ത്രജ്ഞൻ (1870–1950) പക്ഷിപഠനം.
അമേരിക്ക ചാൾസ് വില്ല്യം ബീബ് സസ്യശാസ്ത്രജ്ഞൻ (1877–1962) ജീവശാസ്ത്രപഠനം.
അമേരിക്ക തോമസ് ബെൽ ജന്തുശാസ്ത്രജ്ഞൻ (1792–1880) ജീവശാസ്ത്രപഠനം.
ഇംഗ്ലണ്ട് ഡേവിഡ് ബെല്ലാമി സസ്യശാസ്ത്രജ്ഞൻ (born 1933) ജീവശാസ്ത്രപഠനം, പരിസ്ഥിതിപ്രവർത്തകൻ.
ഇംഗ്ലണ്ട് എഡ്വാർഡ് ടേർണർ ബെന്നെറ്റ് ജന്തുശാസ്ത്രജ്ഞൻ (1797–1836) ജീവശാസ്ത്രപഠനം.
ബ്രിട്ടൺ ജോർജ്ജ് ബന്താം സസ്യശാസ്ത്രജ്ഞൻ (1800–1884) ജീവശാസ്ത്രപഠനം.
ബ്
രിട്ടൺ റോബർട് ബെന്റ് ലി(സസ്യശാസ്ത്രജ്ഞൻ) സസ്യശാസ്ത്രജ്ഞൻ (1821–1893) ജീവശാസ്ത്രപഠനം.
ബ്രിട്ടൺ കാൾ ബെർഗ്മാൻ ശരീരഘടനാശാസ്ത്രജ്ഞൻ (1814–1865) ജീവശാസ്ത്രപഠനം.
ബ്രിട്ടൺ റുഡോൾഫ് ബെർഖ് ജന്തുശാസ്ത്രജ്ഞൻ (1824–1909) ജന്തുപഠനം.
ഡെന്മാർക് ക്ലോഡ് ബെർണാഡ് ശരിരശാസ്ത്രജ്ഞൻ (1813–1878) ശരീരപഠനം.
ഫ്രാൻസ് സാമുവൽ സ്റ്റിൽമാൻ ബെറി സമുദ്രജന്തുശാസ്ത്രജ്ഞൻ (1887–1984) സമുദ്രജീവിപഠനം.
അമേരിക്ക തോമസ് ബെവിക്ക് പക്ഷിശാസ്ത്രജ്ഞൻ (1753–1828) പക്ഷിപഠനം.
ഇംഗ്ലണ്ട് കോളിൻ ബിബ്ബി പക്ഷിശാസ്ത്രജ്ഞൻ (1948–2004) പക്ഷിപഠനം.
ഇംഗ്ലണ്ട് ആൻ ബിഷോപ്പ് ജീവശാസ്ത്രജ്ഞ 1899-1990 ഇംഗ്ലിഷ് ബിസ്വമോയ് ബിസ്വാസ് പക്ഷിശാസ്ത്രജ്ഞൻ 1923-1994 ഇന്ത്യ ലിസ് ബ്ലാക്ക്ബേൺ ജനിതകശാസ്ത്രം 1948- ടിലോമിയറുകളെപ്പറ്റി പഠനം ആസ്ട്രേലിയ ജോൺ ബ്ലാക്ക്‌വാൾ എന്റൊമോളജി 1790-1881 ബ്രിട്ടൻ ആൽബെർട്  ഫ്രാൻസിസ് ബ്ലേ‌ക്‌സ്ലീ സസ്യശാസ്ത്രജ്ഞൻ 1874-1954 ഫംഗസിലെ ലൈംഗിക പ്രജനനം അമേരിക്ക തോമസ് ബ്ലാകിസ്റ്റൺ പ്രകൃതിശാസ്ത്രജ്ഞൻ (1832–1891) യു. കെ ഗുന്തെർ ബ്ലോബെൽ ജീവശാസ്ത്രജ്ഞൻ (ജനനം: 1936) പ്രോട്ടീൻ ജർമ്മനി സ്റ്റീവെൻ ബ്ലോക്ക് ജൈവഭൗതികശാസ്ത്രജ്ഞൻ ജനനം: 1952 ജൈവതന്മാത്രയുടെ ഭൗതികസ്വഭാവങ്ങൾ അളന്നു.
അമേരിക്ക കാൾ ലുഡ്‌വിഗ് ബ്ല്യൂം സസ്യശാസ്ത്രജ്ഞൻ (1789–1862) - ജർമ്മൻ-ഡച്ച് ജൊഹാൻ ഫ്രീഡ്രിഷ് ബ്ല്യൂമെൻബാഷ് അന്ത്രപ്പോളജി, ശരിരശാസ്ത്രജ്ഞൻ (1752–1840) ജർമ്മൻ എഡ്വാഡ് ബ്ലൈത്ത് ജന്തുശാസ്ത്രജ്ഞൻ (1810–1873) ചാൾസ് ലൂസീൻ ബോണപ്പാർത്തെ പ്രകൃതിശാസ്ത്രജ്ഞൻ (1803–1857) ഫ്രാൻസ് ജെയിംസ് ബോണ്ട് പക്ഷിശാസ്ത്രജ്ഞൻ (1900–1989) അമേരിക്ക ഫാങ്കോ ആൻഡ്രിയ ബോണെല്ലി പക്ഷിശാസ്ത്രജ്ഞൻ 1784–1830 ഇറ്റലി ഓഗസ്റ്റ് ഗുസ്താവ് ഹെയിന്രീഷ് വോൺ ബോൺഗാർഡ് സസ്യശാസ്ത്രം (1786–1839) ജർമ്മനി ചാൾസ് ബോനെറ്റ് (1720–1793) സ്വിറ്റ്സർലാന്റ് ജൂൾസ് ബോർഡെറ്റ് സൂക്ഷ്മജീവിശാസ്ത്രജ്ഞൻ, രോഗപ്രതിരോധ വിദഗ്ദ്ധൻ (1870–1961) നോബൽ സമ്മാനം ബെൽജിയം ആന്റോണിന ജ്യോർജീവ്ന ബോറിസോവ സസ്യശാസ്ത്രജ്ഞ (1903–1970) റഷ്യ നോർമൻ ബൊർലോഗ് കൃഷിശാസ്ത്രജ്ഞൻ ജനനം: 1914 ഹരിതവിപ്ലവം അമേരിക്ക സാറാ ബ്രൻഹാം മാത്യൂസ് മൈക്രോബയോളജി (1888–1962) അമേരിക്ക സിഡ്നി ബ്രെന്നർ തന്മാത്രാ ജീവശാസ്ത്രജ്ഞൻ (born 1927) നോബൽ സമ്മാനം ബ്രിട്ടൻ തോമസ് മായോ ബ്ര്യൂവർ പ്രകൃതിശാസ്ത്രജ്ഞൻ (1814–1880) അമേരിക്കൻ വില്ല്യം ബ്ര്യൂസ്റ്റർ പക്ഷിശാസ്ത്രജ്ഞൻ (1851–1919) അമേരിക്കൻ നഥാനിയേൽ ലോർഡ് ബ്രിട്ടൺ സസ്യശാസ്ത്രജ്ഞൻ (1859–1934) അമേരിക്ക തോമസ് ഡി. ബ്രോക് ജീവശാസ്ത്രജ്ഞൻ ജനനം: 1926 അമേരിക്ക റോബർട്ട് ബ്രൂം പാലിയന്റോളജിസ്റ്റ് (1866–1951) സൗത്ത് ആഫ്രിക്ക ജെയിംസ് എച്ച്. ബ്രൗൺ പരിസ്ഥിതി ശാസ്ത്രജ്ഞൻ അമെരിക്ക റോബർട്ട് ബ്രൗൺ (1773–1858) ഡേവിഡ് ബ്രൂസ് രോഗഗവേഷകൻ, സൂക്ഷ്മജീവിശാസ്ത്രജ്ഞൻ (1855–1931) സ്കോട്‌ലന്റ് ഫ്രാൻസിസ് ബുക്കാനൻ-ഹാമിൽട്ടൻ സസ്യശാസ്ത്രജ്ഞൻ, ജന്തുശാസ്ത്രജ്ഞൻ (1762–1829) സ്കോട്‌ലന്റ് സ്റ്റെഫാൻ എൽ. ബക്മാൻ ലിൻഡ ബി. ബക്ക് (born 1947) നോബൽ സമ്മാനം അമെരിക്ക സാമുവൽ ബോട്സ്ഫോഡ് ബക്‌ലി (1809–1884) അമേരിക്ക (1707–1788) ഫ്രാൻസ് വില്ല്യം ബുള്ളോക്ക് (1773–1849) ബ്രിട്ടിഷ് വാൾട്ടർ ബുള്ളർ (1838–1906) ന്യൂസിലാന്റ് ജെയിംസ് ബുൾവ്വേർ (1794–1879) ബ്രിട്ടിഷ് ലൂഥർ ബർബാങ്ക് (1849–1926) അമേരിക്ക ഹെർമാൻ ബർമീസ്റ്റർ (1807–1892) ജർമൻ കാർലോസ് ബാസ്റ്റാമാന്റെ (born 1951) അമേരിക്ക ഏണസ്റ്റോ ബുസ്താമൻതെ (born 1950) പെറു ജീൻ കാബനീസ് (1816–1906) ജർമ്മൻ ജോർജ്ജ് കാലീ (1770–1829) ഇംഗ്ലിഷ് ഫ്രെഡെറിക്ക് കാമ്പ്യോൺ സ്റ്റിവോഡ് (1904–1993) ബ്രിട്ടൻ ഫിലിപ് പിയേഴ്സാൽ കാർപെന്റർ (1819–1877) അലെക്സിസ് കാറെൽ (1873–1944) ഫ്രാൻസ് സീൻ  ബി. കറോൾ അമേരിക്ക റെയ്ച്ചൽ കാഴ്സൺ ജീവശാസ്ത്രജ്ഞ (1907–1964) നിശ്ശബ്ദ വസന്തം എന്ന കൃതി രചിച്ചു.
ജോർജ്ജ് വാഷിങ്ടൺ കാർവർ (1860–1943) അമേരിക്ക ജോൺ കാസ്സിൻ (1813–1869) അമേരിക്ക മാർക്ക് കാറ്റ്സ്ബി (1683–1749) ഇംഗ്ലണ്ട് ആൻഡ്രിയ സീസാല്പീനോ സസ്യശാസ്ത്രജ്ഞ (1519–1603) ഇറ്റലി ഫ്രാൻസെസ്കോ സെറ്റി ജന്തുശാസ്ത്രജ്ഞൻ (1726–1778) ഇറ്റലി കാർലോസ് ചാഗാസ് ശരീരശാസ്ത്രജ്ഞൻ (1879–1934) ബ്രസീൽ
അഡൽബെർട്ട് വോൺ ചമിസ്സോ സസ്യശാസ്ത്രജ്ഞൻ (1781–1838) ജർമ്മൻ മിൻ ചുവെഹ് ചാങ്ങ് ജീവശാസ്ത്രജ്ഞൻ (1908–1991) -- ഫ്രാങ്ക് മിഷ്ലെർ ചാപ്മാൻ പക്ഷിശാസ്ത്രജ്ഞൻ (1864–1945) --- മാർത്താ ചേസ് ജീവശാസ്ത്രജ്ഞ (1927–2003) അമേരിക്ക തോമസ് ഫ്രെഡെറിക്ക് ചീസ്‌മാൻ സസ്യശാസ്ത്രജ്ഞൻ (1846–1923) ന്യൂസിലാന്റ് സെർഗ്ഗി ചെറ്റ്‌വെറിക്കോവ് ജനസംഖ്യാ ജനിതകശാസ്ത്രജ്ഞൻ (1880–1959) റഷ്യൻ ചാൾസ് ചിൽട്ടൺ ജന്തുശാസ്ത്രജ്ഞൻ (1860–1929) ന്യൂസിലാന്റ് കാൾ ചൺ സമുദ്രജീവശാസ്ത്രജ്ഞൻ (1852–1914) ജർമ്മൻ നഥാൻ കോബ്ബ് ജീവശാസ്ത്രജ്ഞൻ (1859–1932) അമേരിക്ക ആൽഫ്രഡ് കോഗ്നിയോക് സസ്യശാസ്ത്രജ്ഞൻ (1841–1916) ബെൽജിയം സ്റ്റാൻലി കോഹെൻ ജീവശാസ്ത്രജ്ഞൻ (1922 ൽ ജനനം) അമേരിക്ക ജയിംസ് ജെ കോളിൻസ് ജീവശാസ്ത്രജ്ഞൻ (-) അമേരിക്ക ഹെൻറി ബോർഡ്മാൻ കൊണോവർ പക്ഷിശാസ്ത്രജ്ഞൻ (1892–1950) അമേരിക്ക ടിമോത്തി ആബട്ട് കോൺട്രാഡ് ശാസ്ത്രജ്ഞൻ (1803–1877) അമേരിക്ക ജയിംസ് ഗ്രഹാം കൂപ്പർ പ്രകൃതിശാസ്ത്രജ്ഞൻ (1830–1902) അമേരിക്ക വില്ല്യം കൂപ്പർ ശംഖ്ശാസ്ത്രജ്ഞൻ (1798–1864) അമേരിക്ക എഡ്വാഡ് ഡ്രിങ്കെർ കോപ്പ് മത്സ്യശാസ്ത്രജ്ഞൻ , ഉരഗ, പുരാശാസ്ത്രജ്ഞൻ (1840–1897) -- ചാൾസ് കോക്വെറൽ ശാസ്ത്രജ്ഞൻ (1822–1867) ഫ്രഞ്ച് കാൾ ഫെർഡിനാന്റ് കോറി ശരീരശാസ്ത്രജ്ഞൻ (1896–1984) 1947ലെ നോബൽ സമ്മാനിതൻ അമേരിക്ക ഗെർട്ടി കോറി ജീവരസതന്ത്രജ്ഞൻ (1886–1957) അമേരിക്ക ചാൾസ് ബി കോറി പക്ഷിശാസ്ത്രജ്ഞൻ (1857–1921) അമേരിക്ക എമാനുവൽ മെൻഡസ് ഡ കോസ്റ്റ ശരീരശാസ്ത്രജ്ഞൻ (1717–1791) ഇംഗ്ലണ്ട് എലിയട്ട് കോയുസ് പക്ഷിശാസ്ത്രജ്ഞൻ (1842–1899) അമെരിക്ക മാർജോറി കോർട്ടിനേ ലാറ്റിമെർ ജന്തുശാസ്ത്രജ്ഞൻ (1907–2004) ദക്ഷിണാഫ്രിക്ക മിഗുവെൽ റൊലാണ്ടോ കോവിയൻ ശരീരനാഡീശാസ്ത്രജ്ഞൻ (1913–1992) അർജന്റീന-ബ്രസീൽ ഫ്രെഡറിക്ക് വെർണോൺ കോവില്ലെ സസ്യശാസ്ത്രജ്ഞൻ (1867–1937) അമേരിക്ക റോബർട്ട് കെ ക്രെയിൻ ശരീരശാസ്ത്രജ്ഞൻ (1919ൽ ജനിച്ചു) അമേരിക്ക ഫ്രാൻസിസ് ക്രിക്ക് ജീവശാസ്ത്രജ്ഞൻ (1916–2004) -- ജോസഫ് ചാൾസ് ഹിപ്പോലൈറ്റ് ക്രോസ്സെ ശംഖ്ശാസ്ത്രജ്ഞൻ (1826–1898) ഫ്രഞ്ച് അല്ലൻ കണ്ണിംഗ്ഹാം സസ്യശാസ്ത്രജ്ഞൻ (1791–1839) ഇംഗ്ലണ്ട് വില്ല്യം കർട്ടിസ് സസ്യശാസ്ത്രജ്ഞൻ (1746–1799) ബ്രസീൽ ജോർജ്ജസ് കുവിയർ ശരീരശാസ്ത്രജ്ഞൻ (1769–1832) ഫ്രാൻസ്
ജീവന്റെ അവസാന പൊതു പൂർവ്വികൻ ഇംഗ്ലീഷ് വിലാസം https://ml.wikipedia.org/wiki/Last_Universal_Common_Ancestor പരിണാമവൃക്ഷം
ഭൂമിയിൽ ഇന്ന് ജീവിച്ചിരിക്കുന്ന എല്ലാ ജീവികളും ഏത് അവസാന പൊതു പൂർവ്വികയി(നി)ൽ നിന്നാണോ പരിണമിച്ചുണ്ടായത്, ആ ജീവിയെ ജീവന്റെ അവസാന പൊതു പൂർവ്വികൻ അഥവാ ലൂക്ക (Last Universal Common Ancestor - Luca) എന്ന് വിളിക്കുന്നു.
ഇന്നുള്ള എല്ലാ ജീവിവിഭാഗങ്ങളുടെയും പൊതു പൂർവികയാ(നാ)യി ഈ ഏക കോശജീവിയെ സങ്കൽപ്പിക്കുന്നു.
ഒരേ ആരംഭത്തിൽ നിന്ന് ശാഖകളായി പിരിഞ്ഞുള്ള പരിണാമത്തിലൂടെയാണ് പ്രകൃതിയിലെ ജീവവൈവിദ്ധ്യം ഉണ്ടായതെന്ന് ചാൾസ് ഡാർവിൻ പ്രസ്താവിച്ചിരുന്നു.
അതിന് ഒറിജിൻ ഓഫ് സ്പീഷീസ് എന്ന തന്റെ കൃതിയിൽ ഒരുപറ്റം തെളിവുകളും അവതരിപ്പിച്ചിരുന്നു.
" ജീവൻ നമ്മുടെ ഗ്രഹത്തിൽ ഉൽഭവിച്ച കാലത്തെ ജീവരൂപമൊന്നുമല്ല ലൂക്ക.
കുറേക്കാലം കഴിഞ്ഞ് ഇന്നത്തെ ജീവിവിഭാഗങ്ങളായി പരിണമിക്കാൻ വേണ്ട അടിസ്ഥാന സ്വഭാവങ്ങൾ കൈവന്ന അവസ്ഥയെയാണ് ലൂക്ക പ്രതിനിധീകരിക്കുന്നത്.
ഭൂമിയുണ്ടായി ഏതാണ്ട് 56 കോടി വർഷങ്ങൾ കഴിഞ്ഞാണ് ലൂക്കയുണ്ടായത്.
അതായത് ഏതാണ്ട് 350 - 380 കോടി വർഷങ്ങൾക്ക് മുൻപ് ജീവന്റെ വിദൂരപൂർവിക(ൻ) ഇവിടെ രൂപപ്പെട്ടു.
ജീവി വർഗ്ഗീകരണത്തിൽ ലൂക്കയുടെ സ്ഥാനം
പരിണാമപരമായി ലൂക്കയുടെ സ്ഥാനം വർഗ്ഗീകരണ പദ്ധതിയിലൂടെ മനസ്സിലാക്കാം.
ആധുനിക ജീവപഠനങ്ങളുടെ അടിസ്ഥാനത്തിൽ ജീവലോകത്തെ മൂന്ന് ഡൊമൈനു(domains)കളായി വർഗ്ഗീകരിക്കുന്നു.
(കാൾ വൂസ് 1990) ബാക്ടീരിയ , ആർക്കിയ , യൂകാരിയോട്ട എന്നീ ഡൊമൈനുകൾ ആദിമപൂർവികയി(നി)ൽ നിന്ന് പരിണമിച്ചത് വൃക്ഷരൂപത്തിൽ ചിത്രത്തിൽ കൊടുത്തത് നോക്കുക.
ഈ ജീവവൃക്ഷത്തിന്റെ തടിയുടെ ഭാഗത്താണ് ലൂക്കയുടെ സ്ഥാനം.
ലൂക്കയുടെ ജീൻഘടനയെപ്പറ്റി കുറേ വിവരങ്ങൾ 2016ൽ വില്യം മാർട്ടിൻ , ഹെയിൻറിച്ച് ഹെയിൻ എന്നീ ശാസ്ത്രജ്ഞർ നാച്ചർ മൈക്രോബയോളജി എന്ന ജേർണലിൽ പ്രസിദ്ധീകരിച്ചു.
ശാസ്ത്രലോകം ലൂക്കയെപ്പറ്റി പുതിയ വിലയിരുത്തലുകൾ നടത്തിക്കൊണ്ടിരിക്കുകയാണ്.
ജീൻ പഠനവും പരിണാമവും
ആർക്കിയ, ബാക്ടീരിയ വിഭാഗങ്ങൾക്ക് ജനിതകഘടനയിൽ കുറേ അടിസ്ഥാന വ്യത്യാസങ്ങളുണ്ട്.
16 Sr RNA യുണ്ടാക്കുന്ന ജീനുകളുടെ പഠനമാണ് മുകളിൽക്കൊടുത്ത വർഗ്ഗീകരണ പദ്ധതിക്ക് അടിസ്ഥാനമാക്കിയത്.
400 കോടി വർഷങ്ങൾ പഴക്കമുള്ള ഈ ജീനിന് മ്യൂട്ടേഷൻവഴി പലതരം മാറ്റങ്ങളുണ്ടായി.
ആർക്കിയ, ബാക്ടീരിയ വിഭാഗങ്ങൾക്ക് കോശങ്ങളിൽ ന്യൂക്ലിയസ് ഇല്ല.
പ്രൊകാരിയോട്ടുകൾ എന്നാണ് ഇവയെ പൊതുവിൽ പറയുക.
പ്രൊകാരിയോട്ട് വിഭാഗങ്ങളിൽ നിന്ന് ഏകദേശം 60 ലക്ഷം ജീനുകൾ കണ്ടെത്തിയിട്ടുണ്ട്.
ഇവയിൽ പൊതുവായി കണ്ടുവരുന്ന 355 ജീൻ ഗ്രൂപ്പുകൾ കണ്ടെത്താൻ മാർട്ടിനും സഹപ്രവർത്തകർക്കും കഴിഞ്ഞു.
ലൂക്കയുടെ ജീൻഘടനയിൽ ഈ ജീനുകൾ ഉണ്ടായിരുന്നു എന്നാണ് അവരുടെ നിഗമനം.
ഈ ജീനുകളെ അടിസ്ഥാനമാക്കി ലൂക്കയെപ്പറ്റി പുതിയ വിവരങ്ങൾ ഗവേഷകർ അവതരിപ്പിച്ചു.
ലൂക്കയുടേതായി കണ്ടെത്തിയ ജീൻ ഗ്രൂപ്പുകളിൽ ഹൈഡ്രജൻ ഉപയോഗപ്പെടുത്തുന്ന ജീനുകളും, റിവേഴ്സ് ഗൈറേസ് (reverse gyrase) എന്ന എൻസൈം ഉണ്ടാക്കുന്ന ജീനുകളും ഉൾപ്പെടുന്നു.
ഉയർന്ന ഊഷ്മാവിൽ ജീവിക്കുന്ന സൂക്ഷ്മജീവികളിലാണ് ഇന്ന് റിവേഴ്സ് ഗൈറേസ് കാണപ്പെടുന്നത്.
ലൂക്കയുടെ ഊർജാവശ്യങ്ങൾ ഹൈഡ്രജൻ ഉപയോഗിച്ചായിരുന്നു നടത്തിയിരുന്നത് എന്നും സമുദ്രത്തിനടിയിലെ ഉഷ്ണജലം വരുന്ന അഗ്നിപർവത വെന്റുകളിലായിരുന്നു (Volcanic vents) അത് ജീവിച്ചിരുന്നതെന്നും ഗവേഷകർ വിശദീകരിക്കുന്നു.
ഓക്സിജൻ ഇല്ലാത്ത, കാർബൺ ഡൈയോക്സൈഡും നൈട്രജനും സുലഭമായ അന്തരീക്ഷമായിരുന്നു അന്നു ഭൂമിയിലുണ്ടായിരുന്നത്.
അതുകൊണ്ട് ലൂക്ക അവായവ ശ്വസനം നടത്തിയാണ് ശരീരപ്രവർത്തനങ്ങൾ നടത്തിയിരുന്നത്.
ശരീരത്തിൽ സംശ്ലേഷണ പ്രവർത്തനങ്ങൾ പരിമിതമായിരുന്നു എന്നും ചുറ്റുപാടുകളിൽ അജീവിയ പ്രവർത്തനങ്ങൾ വഴിയുണ്ടാവുന്ന വസ്തുക്കളെ ലൂക്ക വലിയതോതിൽ ആശ്രയിച്ചിരുന്നു എന്നും വില്യം മാർട്ടിൻ വിശ്വസിക്കുന്നു.
ഒരു പക്ഷേ അമിനോ അമ്ലങ്ങൾപോലും ചുറ്റുപാടിൽ നിന്ന് വലിച്ചെടുത്തിരിക്കണം എന്നദ്ദേഹം സൂചിപ്പിക്കുന്നു.
ലൂക്ക 'പകുതി ജീവനുള്ളത്' (half alive) ആയിരുന്നോ എന്ന് അദ്ദേഹം സംശയം പ്രകടിപ്പിക്കുന്നുണ്ട്.
എന്നാൽ ഇക്കാര്യത്തിൽ അധികം ശാസ്ത്രജ്ഞരും വിയോജിപ്പ് പ്രകടിപ്പിക്കുന്നുണ്ട്.
ആദിമഭൂമിയിലുണ്ടായിരുന്ന രാസമിശ്രിതത്തിലെ (സൂപ്പ് എന്നാണിതിനെ വിശേഷിപ്പിക്കുന്നത്) വസ്തുക്കൾ ലൂക്കയ്ക്ക് മുമ്പുണ്ടായിരുന്ന ജീവികൾ ഉപയോഗിച്ച് തീർത്തിരിക്കാം എന്നാണവർ അഭിപ്രായപ്പെടുന്നത്.
ലൂക്കയുടെ ജനിതകവസ്തു DNA തന്നെയായിരിക്കുമെന്നും ജീനുകളുടെ പ്രവർത്തനരീതി (ജനിതക കോഡുകളുപയോഗിച്ച് പ്രോട്ടീൻ നിർമ്മാണം) വികസിച്ചിരുന്നെന്നും വ്യക്തമാണ്.
അതേസമയം അമിനോ അമ്ലങ്ങൾ കോശത്തിനത്ത് സംശ്ലേഷണം ചെയ്യുന്നത് എത്രത്തോളം വികസിച്ചിരുന്നു എന്ന് വ്യക്തമല്ല.
പഠനത്തിൽ കണ്ടെത്തിയ 355 ജീനുകൾ ക്ലോസ്ട്രീഡിയ എന്ന ബാക്ടീരിയൽ വിഭാഗവുമായും മെത്തനോജനുകൾ എന്ന ആർക്കിയ വിഭാഗവുമായും കൂടുതൽ സാമ്യം കാണിക്കുന്നു.
ഇരു വിഭാഗത്തിലേയും ആദിമ ഗ്രൂപ്പുകളായി ഇവയെ പരിഗണിക്കുന്നു ഫോസിൽ തെളിവുകൾ
ആദിമ ബാക്ടീരിയങ്ങളെപ്പറ്റിയുള്ള ഫോസിൽ തെളിവുകളും ലൂക്ക പഠനങ്ങളോടൊപ്പം പരിശോധിക്കാം.
370 കോടി വർഷങ്ങൾക്ക് മുമ്പ് ബാക്ടീരിയങ്ങളുണ്ടായിരുന്നു എന്നതിന്റെ നേരിട്ടല്ലാത്ത ഫോസിൽ തെളിവുകളായി ഗ്രീൻലാന്റിൽ നിന്ന് സ്റ്റൊമാറ്റോലിത്തുകൾ കണ്ടെത്തിയയിട്ടുണ്ട്.
പരിണാമ ഘട്ടങ്ങൾ
ലൂക്കയിൽ നിന്ന് പരിണമിച്ചാണ്  ബാക്ടീരിയങ്ങൾ എന്ന വിഭാഗം ഉണ്ടാവുന്നത്.
ജീൻ പ്രവർത്തനങ്ങളുടെ സാർവത്രിക മാതൃകകൾ ലൂക്കയിൽ രൂപപ്പെട്ടിരുന്നു എന്നതിനാൽ പരിണാമം വഴിയുള്ള ജൈവവവൈവിധ്യം എളുപ്പമായിരുന്നു.
പിന്നീടൊരു കുതിച്ചുചാട്ടം നടന്നത് ന്യൂക്ലിയസ്സ് ഉള്ള യൂകാരിയോട്ടുകൾ രൂപപ്പെട്ടപ്പോഴാണ്.
ആർക്കിയയ്ക്ക്  രൂപം നൽകിയ ശാഖയിൽ നിന്നാണ് യൂകാരിയോട്ടുകളുടെ പരിണാമം.
യൂകാരിയോട്ടുകോശങ്ങളിൽ കാണപ്പെടുന്ന മൈറ്റോകോൺഡ്രിയോണുകളും ക്ലോറോ പ്ലാസ്റ്റുകളും (സസ്യങ്ങളിൽ) പ്രോകാരിയോട്ടുകൾ സഹജീവനം ആരംഭിച്ചുണ്ടായതാണെന്നാണ് നിഗമനം.
ഊർജ ഉപഭോഗവും സ്വയം ഭക്ഷണോൽപ്പാദനവും എളുപ്പമാക്കിയ ഈ മാറ്റങ്ങൾ ഉയർന്ന ജീവികളുടെ പരിണാമം എളുപ്പത്തിലാക്കി.
അതേസമയം ബാക്ടീരിയങ്ങളും ആർക്കിയകളും മ്യൂട്ടേഷനുകളും ജീൻവിനിമയ രീതികളും വഴി വൈവിധ്യവൽക്കരണം തുടർന്നുകൊണ്ടിരിക്കുന്നു.
ഉയർന്ന ജീവികളുടെ ആവിർഭാവം അവയ്ക്ക് പുതിയ ആവാസമേഖലകൾ തന്നെ തുറന്നുകൊടുക്കുകയും ചെയ്തതു.
ലൂക്ക പഠനങ്ങളുടെ പ്രസക്തി
ലൂക്ക പഠനങ്ങൾക്ക് മറ്റൊരു വിധത്തിലും പ്രസക്തിയുണ്ട്.
ഉയർന്ന ഊഷ്മാവിലുള്ള ഹൈപ്പോതെർമൽ വെന്റുകളിലായിരിക്കണം ആദ്യ ജീവികൾ രൂപപ്പെട്ടതെന്ന് ജീവന്റെ ഉത്ഭവം സംബന്ധിച്ച പരികൽപ്പനകളിലൊന്ന് പറയുന്നു.
അഗ്നിപർവത പ്രവർത്തനങ്ങൾ ഇന്നത്തേതിലും അനേകം മടങ്ങ് വ്യാപകമായിരുന്ന ആദ്യകാലത്തെ അവസ്ഥ ഈ പരികൽപ്പനയ്ക്ക്  അനുകൂലമാണ്.
ലൂക്കയിലേതായി കണ്ടെത്തിയ ചില ജീനുകൾ ഈ പരികൽപനയ്ക്ക് കുറച്ചുകൂടി ശക്തി നൽകുന്നുണ്ട് എന്ന് ശാസ്ത്രജ്ഞർ വിലയിരുത്തുന്നു.
അവലംബം 1 2 3 4 5 6 7 8 9 ഡോ. ബാലകൃഷ്ണൻ ചെറൂപ്പ, "ലൂക്ക – ജീവവൃക്ഷത്തിന്റെ സുവിശേഷം" ലൂക്ക സയൻസ് പോർട്ടൽ ↑ ↑ ↑ Darwin, Charles.
On the Origin of Species .
London: John Murray, Albermarle Street.
pp. 484, 490.
↑ ↑ {{ cite journal }} :  CS1 maint: unflagged free DOI ( link ) ↑
ചെങ്കോട്ട (വിവക്ഷകൾ)
ചെങ്കോട്ട എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ചെങ്കോട്ട , ഡെൽഹി ആഗ്ര കോട്ട ചെങ്കോട്ട (തമിഴ്‌നാട്) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചെങ്കൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chenkal_Gramapanchayath
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് ചെങ്കൽ .
പാറശ്ശാല ബ്ലോക്ക് പഞ്ചായത്തിന്റെ ഭാഗമാണിത്.
തിരുവിതാംകൂറിന്റെ ചരിത്രാരംഭം മുതൽ തന്ന സാംസ്കാരികമായി അറിയപ്പെടുന്ന ഒരു പ്രദേശമായിരുന്നു ചെങ്കൽ ഗ്രാമം.
ഈ പഞ്ചായത്തിലെ ഭൂരിഭാഗം ജനങ്ങളും ദാരിദ്ര്യ രേഖയ്ക്ക് താഴെയായതിനാൽ ഭൂരിപക്ഷം വനിതകളും എന്തെങ്കിലും തൊഴിലിൽ ഏർപ്പെട്ടിരിക്കുന്നവരാണ്.
വിദ്യാഭ്യാസ-സാംസ്കാരിക മേഖലകളിലും ഇവിടുത്തെ വനിതകൾ മുൻപന്തിയിൽ നിൽക്കുന്നു.
മദ്യവിൽപന പഞ്ചായത്തിൽ നിന്നും എന്നെന്നേക്കുമായി നീക്കം ചെയ്യുന്നതിനുവേണ്ടി വനിതകൾ വലിയ പങ്ക് വഹിച്ചിട്ടുണ്ട് അവലംബം
ചെങ്കൽപട്ടു മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Chengalpattu_Medical_College The new Surgical and Medical Block with Radiology, Lab, OT and in-patient services
ചെന്നൈയിൽ നിന്ന് 54 കിലോമീറ്റർ തെക്ക് പടിഞ്ഞാറായി തമിഴ്‌നാട്ടിലെ ചെംഗൽപട്ടുവിലുള്ള ഒരു വിദ്യാഭ്യാസ സ്ഥാപനമാണ് ചെങ്കൽപട്ടു മെഡിക്കൽ കോളേജ് ഗവൺമെന്റ് മെഡിക്കൽ കോളേജ്.
ഈ മെഡിക്കൽ കോളേജ് തമിഴ്‌നാട്ടിലെ സർക്കാർ മെഡിക്കൽ കോളേജുകളിൽ അഞ്ചാം സ്ഥാനത്താണ്.
1965 ന് മുമ്പ് ഇത് ജില്ലാ ആസ്ഥാന ആശുപത്രിയായിരുന്നു.
ക്ലിനിക്കൽ പരിശീലനത്തിനായി 250 കിടക്കകളുള്ള ഒരു അദ്ധ്യാപന സ്ഥാപനമായി 1965 ൽ തമിഴ്‌നാട് സർക്കാർ ഈ ജില്ലാ ആസ്ഥാന ആശുപത്രിയെ നവീകരിച്ചു.
അന്നത്തെ ചെങ്കൽപട്ടു മുനിസിപ്പാലിറ്റി ചെയർമാനായിരുന്ന വേദചലം മുതലിയാർ ഈ സ്ഥാപനത്തിന് വിശാലമായ സ്ഥലം നൽകി.
തുടക്കത്തിൽ, ഈ സ്ഥാപനത്തിന് 50 വിദ്യാർത്ഥികളുടെ വാർഷിക പ്രവേശനം ഉണ്ടായിരുന്നത് 2012 വരെ സ്ഥാപനം നിലനിർത്തിയിരുന്നു.
2012-13 അധ്യയന വർഷം മുതൽ 100 ​​വിദ്യാർത്ഥികളെ പ്രവേശിപ്പിച്ചു.
50 വർഷം പഴക്കമുള്ള ഈ സ്ഥാപനം തമിഴ്‌നാട്ടിൽ ആരംഭിച്ച ആറാമത്തെ സ്ഥാപനമായിരുന്നു.
കോളേജ് തുടക്കത്തിൽ പരിശീലനം നേടിയ ഡി.എം. എസ് വിദ്യാർത്ഥികൾ കിൽ‌പോക്ക് മെഡിക്കൽ കോളേജിൽ നിന്ന് കണ്ടൻ‌സ്ഡ് എം‌ബി‌ബി‌എസ് കോഴ്‌സ് പാസായി.